Behe-presio gune - Wikipedia, entziklopedia askea.

# Behe-presio gune

### Wikipedia(e)tik

Behe presio gune bat Islandia hegoaldean.

Behe presio gune edo borraska bat inguruarekiko presio atmosferiko baxuagoa duen gunea da. Urakanak eta zikloiak gune tropikaletan sorturiko behe presioak dira.

## [aldatu] Ezaugarriak

Behe presio guneak haize indartsuekin erlazionatu ohi dira presio atmosferikoa goratzen denean. Presioaren goratzeak zeru lainotuak sortzen ditu airearen asetasuna igotzean. Horrela borraskek zeru lainotuak eta euriak ekarri ohi dituzte.

Klimatologikoki, behe presio guneak, Konbergentzia intertropikaleko zonaldeetan (ITCZ ingelesez) sortzen dira, Hadleyren zelula barruko zirkulazio moduan. Frontedun behe presio guneak, gune epeletan sortzen dira eta poloaldeetako fronteen eraginaren ondorioz sortzen dira. Behe presio termikoak bestalde zonalde idorretan sortzen dira Kaliforniako Death Valleyn esaterako.

Gainazaleko behe-presio guneak azalera txikikoak izaten dira Goi-presio guneekin alderatuz. Dena den, goi-presio guneek baino haize indartsuagoak izaten dituzte, gainazaleko zirkulazioa kontrolatzen duten gainazaleko marruskadura presio gradientearen indarrari indar zentrifugoari eta Coriolis efektuari batzen zaizkio.

## [aldatu] Airearen zirkulazioa

Airearen zirkulazioari dagokionez, behe presio gunearen erdigunearen inguruan, erlojuaren kontrako norabidean egiten du bira haizeak. Horrez gain, erdigunearen inguruan sorturiko lainotza fronte izeneko egiturak osatuz antolatzen da. Haize beroak bultzaturik (hego edo hego-mendebaldekoa normalean) fronte beroa osatzen da, Ipar edo ipar-mendebaldeko haize hotzek fronte hotza osatzen dute. Hego hemisferioan haize hotz eta beroak alderantzizkoak dira.

Fronte hotzari fronte beroa gehitzen zaionean fronte okluitua osatzen da.

## [aldatu] Behe presio eta fronteen irudikapena

Behe-presio guneak "B" letra gorriaren bitartez irudikatzen dira eguraldi mapetan. Ingeleraz "L" letra (Low) erabiltzen da eta Alemanieraz "T" letra (Tief). Fronte beroa, kolore gorriko marra bat margoztuz irudikatzen da, marra horren ezkerreko aldean biribil erdiak margozten dira. Fronte hotza, kolore urdineko marra bat margoztuz irudikatzen da, marra horren ezkerreko aldean kolore berdineko hirukiak margozten dira.

Fronte okluituaren kasuan, erabilitako kolorea morea izan ohi da, eta linearen ezkerrean margozturiko forma geometrikoak herrialdez herrialde desberdinak dira, baina normalean hiruki eta biribila

## [aldatu] Ikus, gainera

- Europako haize ekaitz
- Goi presio gune

"http://eu.wikipedia.org../../../b/e/h/Behe-presio_gune.html"(e)tik eskuratuta

Kategoria: Fenomeno meteorologikoak

##### Views

- Artikulua
- Eztabaida
- Oraingo berrikuspena

##### Bilatu

##### Beste hizkuntzak

- Català
- Dansk
- Deutsch
- English
- Español
- Suomi
- Français
- Hrvatski
- Íslenska
- 日本語
- Nederlands
- ‪Norsk (bokmål)‬
- Polski
- Svenska
- Türkçe
- 中文